Tommy Lee Jones

Tommy Lee Jones (født 1946) er en amerikansk skuespiller kjent fra filmer som JFK, Jaget, Klienten, Natural Born Killers, Batman Forever, Men in Black-filmene, Space Cowboys, In the Valley of Elah og No Country for Old Men.

 Privat 
Tommy Lee Jones vokste opp i San Saba i Texas. Hans far, Clyde C. Jones, jobbet på oljefeltene i Texas, mens moren, Lucille Marie Jones, arbeidet i en skjønnhetssalong. Hun ble senere politi. Da Jones var fire år gammel fikk foreldrene en sønn til, David Michael, som døde kort tid etter. Foreldrenes ekteskap var problematisk til tider på grunn av farens alkoholproblemer. De skilte seg tidlig, men giftet seg igjen i 1968. I 1974 skilte de seg nok en gang.

Da T Jones var 13 år begynte han å spille amerikansk fotball ved Alamo Junior High School. Dette fortsatte han med også på St. Mark's School of Texas, men her kom han for første gang i kontakt med en dramagruppe. I 1965 begynte han å studere litteratur ved Harvard University mens han fortsatte å spille fotball og delta i dramagrupper. På Harvard delte han rom med Al Gore, som han fortsatt er en nær venn av. Etter at studiene var ferdige i 1969 dro Tommy Lee Jones til New York for å forsøke seg som skuespiller. I New York møtte Jones skuespilleren Katherine Lardner, barnebarnet til sportsjournalisten Ring Lardner. De giftet seg i 1971, og skilte seg i 1978. En av årsakene skal ha vært at Jones hadde en affære med modellen Lisa Taylor. I årene etter skilsmissen levde Jones et utsvevende Hollywoodliv før han traff Kimberlea Gayle Cloughtley. De giftet seg i 1981 og fikk etter hvert to barn. Sønnen Austin ble født i 1983 i New Zealand og datteren Victoria kom i 1991. I 1996 traff Jones den atten år yngre Dawn Laurel under en filminnspilling. Han skilte seg fra Cloughtley og giftet seg i 2001 med Laurel.

 Karriere 
I 1971 fikk Jones rollen som dr. Mark Toland i såpeoperaserien One Life to Live. Samtidig var han aktiv på Broadway som teaterskuespiller. I 1975 flyttet han til Los Angeles og spilte forskjellige roller i Jackson County Jail, The Amazing Howard Hughes og The Betsy. Han ble nominert til Golden Globe for rollen som Doolittle Lynn i filmen Coal Miner’s Daughter.  Gjennom 1980- tallet var Jones aktiv både i film og fjernsynsserier. Et kommersielt gjennombrudd kom i rollen som Captein Woodrow F. Call i miniserien Lonesome Dove som var en suksess. På begynnelsen av 1990-tallet skjøt karrieren fart med filmene Jaget med Harrison Ford, Batman Forever med Val Kilmer og Men in Black med Will Smith. Han har spilt i to Oliver Stone-filmer, JFK og Heaven and Earth'.

Jones regisserte en fjernsynsfilm i 1995 og ti år senere regisserte han sin første kinofilm, The Three Burials of Melquiades Estrade, hvor han også spilte hovedrollen selv. Filmen ble presentert på filmfestivalen i Cannes 2005 hvor Jones også vant pris for beste skuespiller. Totalt har Jones vunnet 19 ulike priser og vært nominert til 24 priser for både TV og film.

 Oscar priser og nominasjoner 
I 1991 var Jones nominert til beste skuespiller i bi-rolle for sin innsats i J.F.K. – saken fortsetter. Han vant samme kategori i 1993 for sin rolle som «marshal Samuel Gerard» i filmen  Jaget (The Fugitive). Han har fått en stjerne på Hollywood Walk of Fame. I 2007 var Jones nominert til beste mannelige hovedrolle for sin innsats i filmen In the Valley of Elah, men tapte mot Daniel Day-Lewis.

 Produksjonsfirma 
Jones startet to produksjonsfirma sammen med sin daværende kone, Kimberlea, på 1980- tallet; Javelina Film Company and Two J Films.

Gjennom Javelina regisserte han The Good Old Boys i 1995 og The Three Burials of Melquiades Estrad" i 2005 (som han også produserte). Jones har nylig kjøpt rettighetene til Ernest Hemingway's bok Islands In The Stream som han skal produsere, regissere og spille i. Innspillingen begynner i mars 2009. Manusbearbeidelsen skjer sammen med Bill Witliff, som også skrev manus til Lonesome Dove''.

 Interesser 
Tommy Lee Jones er en ivrig og dyktig polospiller. Laget hans, San Saba, vant The U.S. Polo Association's Western Challenge Cup i 1993 og Jones tilbringer store deler av fritiden sin på enten La Cancha de San Saba Polo Field i Florida eller på en poloklubb i Argentina.  
I over 20 år har Jones eid og drevet en 12 km² ranch utenfor Alamo Hights i Texas hvor han blant annet aler opp polohester.

 Filmografi 
 År Film Rolle Kommentar1968One Life to LiveDr. Mark Toland1970Love StoryHank Simpson1973Life StudyGus1975Eliza's HoroscopeTommy Lee1976Charlie's AngelsAram KolegianTVSmash-Up on Interstate 5Officer HuttonTVJackson County JailColey BlakeFamily (TV-serie)David NeedhamTV1977The Amazing Howard HughesHoward HughesRolling ThunderCorporal Johnny Vohden1978The BetsyAngelo PerinoEyes of Laura MarsJohn Neville1980Coal Miner's DaughterDoolittle 'Mooney' Lynn aka 'Doo'Nominert til Golden GlobeBarn BurningAb SnopesTV1981Back RoadsElmore Pratt1982The Executioner's SongGary Mark GilmoreTV, Emmy Award - Outstanding Lead ActorThe RainmakerStarbuckTV1983Nate and HayesCaptain Bully Hayes1984The River RatBilly1985Cat on a Hot Tin RoofBrick PollittTV1986The Park is MineMitchTVBlack Moon RisingQuintYuri Nosenko, KGBSteve DaleyTV1987Broken VowsPater Joseph McMahonTVThe Big TownGeorge Cole1988Stranger on My LandBud WhitmanTVApril MorningMoses CooperTVStormy MondayCosmoGothamEddie MallardTV1989Lonesome DoveWoodrow F. CallNominert til Emmy Award - Outstanding Lead ActorThe PackageThomas Boyette1990Fire BirdsBrad Little1991JFKClay Shaw/Clay BertrandNominert til Oscar for beste mannlige birolle; Nominert - BAFTA Award1992Under SiegeWilliam Stranix1993Heaven & EarthSteve ButlerHouse of CardsJake BeerlanderThe FugitiveMarshal Samuel GerardOscar for beste mannlige birolle;Golden Globe; Nominert - BAFTA Award1994Blown AwayRyan GaerityThe Client'Reverend' Roy FoltriggNatural Born KillersWarden Dwight McCluskyBlue SkyMaj. Henry 'Hank' MarshallCobbTy Cobb1995The Good Old BoysHewey CallowayTV, DirectorBatman ForeverTwo-Face/Harvey Dent1997VulcanoMike RoarkMen in BlackAgent K (Kay)1998U.S. MarshalsChief Deputy Marshal Samuel GerardSmall SoldiersChip HazardVoice1999Mord på kredittTravis Lehman2000Rules of EngagementCol. Hayes 'Hodge' HodgesSpace CowboysHawk Hawkins2002Men in Black IIKevin Brown, Agent Kay2003The HuntedL.T. BonhamThe MissingSamuel Jones2005Man of the HouseRoland SharpThe Three Burials of Melquiades EstradaPete Perkinsregissør og skuespiller2006A Prairie Home CompanionAxeman2007No Country for Old MenEd Tom BellThe Ballad of Esequiel HernandezVoice overIn the Valley of ElahHank DeerfieldNominert til Oscar for beste mannlige hovedrolle2009In the Electric MistDave Robicheauxskuespiller2010The Company MenGene McClary2011Captain America: The First Avenger Colonel Chester Phillips2012Men in Black 3Agent K

 Referanser 

 Eksterne lenker 



Kategori:Skuespillere fra USA
Kategori:Regissører fra USA
Kategori:Filmprodusenter fra USA
Kategori:Manusforfattere fra USA
Kategori:Oscar-vinnere (birolle)
Kategori:Emmy-vinnere
Kategori:Hollywood Walk of Fame
Kategori:Personer fra San Saba County i Texas
Kategori:Personer fra Midland i Texas
Kategori:Personer fra Dallas
Kategori:Personer tilknyttet Harvard
Kategori:Mottakere av Golden Boot Awards